ดีแทคปั๊มยอด7หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — DTAC ปีนี้หวังรายได้โต 79% เดินหน้าตามหนี้ลดต้นทุนดันมาร์จินแจงขอผู้ถือหุ้นออกหุ้นกู้ 1.5 หมื่นล้าน พร้อมลงทุนในอนาคต
นายชวิต แสงอุดมเลิศ หัวหน้าส่วนนักลงทุนสัมพันธ์ส่วนการเงิน บริษัท โทเทิ่ล แอ็คเซ็ส คอมมูนิเคชั่น (DTAC) เปิดเผยว่า บริษัทตั้งเป้ารายได้ปีนี้จะเติบโตขึ้น 79% จากปีก่อนที่ทำได้ 6.7 หมื่นล้านบาท หรือไม่ต่ำกว่า 7หมื่นล้านบาท ซึ่งปีนี้จะมีรายได้จากการขยายเครื่องโทรศัพท์ในส่วนสมาร์ตโฟนจะมากขึ้นจากปีก่อนที่ทำได้ 600 ล้านบาท 
สำหรับผลรายได้ในงวดไตรมาสแรกของปีน่าจะดีกว่างวดไตรมาสก่อนหน้าและช่วงเดียวกันของปีก่อน เพราะจากการดูผลงานในช่วง 2 เดือนแรกของปีมีทิศทางที่ดีขึ้นมาก เพราะลูกค้ากลับมาใช้บริการมากขึ้นหลังมีกำลังซื้อมากขึ้นตามการฟื้นตัวของเศรษฐกิจ
ด้านการเตรียมขอผู้ถือหุ้นออกหุ้นกู้ 1.5 หมื่นล้านบาท เพื่อเตรียมพร้อมการลงทุนในอนาคตที่หากทุกอย่างพร้อมก็จะลงทุนได้ทันที โดยปีนี้ตั้งเป้าลงทุน 6,000 ล้านบาท ในการพัฒนาการให้บริการด้านต่างๆ ส่วนลงทุน 3จี เตรียมงบไว้ 3.6 หมื่นล้านบาท ในช่วง 4 ปี โดยหากสำนักงานคณะกรรมการกิจการโทรคมนาคมแห่งชาติ (กทช.) ออกใบอนุญาตการให้บริการ 3จี บริษัทมีความพร้อมที่จะลงทุนได้ทันที
นอกจากนี้ บริษัทพยายามลดต้นทุนอย่างอื่นด้วย โดยเฉพาะการปรับลดค่าใช้จ่ายเน็ตเวิร์ก เช่น ค่าซ่อมบำรุง ค่าไฟฟ้า ค่าผลิตส่วนบัตรเติมเงิน ซึ่งทั้งหมดนี้จะช่วยเพิ่มมาร์จินและกระแสเงินสดให้กับบริษัทมากขึ้นได้เช่นกัน โดยปีนี้ตั้งเป้าว่าจะเพิ่มกระแสเงินสดเป็น 1.6 หมื่นล้านบาท จากปีก่อนอยู่ที่ 1.4 หมื่นล้านบาท และจะลดหนี้ค้างชำระของลูกค้าให้ลดลงด้วย 
ทั้งนี้ การเพิ่มนโยบายปันผลเป็นไม่เกิน 50% ของกำไรสุทธิ จาก 30% คาดรายได้โตหลังเกิด 3จี